CELEX: 32012R0603
Language: lv
Date: 2012-04-30 00:00:00
Title: Komisijas Deleģētā regula (ES) Nr. 603/2012 ( 2012. gada 30. aprīlis ), ar ko groza Eiropas Parlamenta un Padomes Regulu (ES) Nr. 1236/2010 par kontroles un noteikumu izpildes shēmu, kura piemērojama apgabalā, uz ko attiecas Konvencija par turpmāko daudzpusējo sadarbību Ziemeļaustrumu Atlantijas zvejniecībā

7.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 177/9
            
         KOMISIJAS DELEĢĒTĀ REGULA (ES) Nr. 603/2012
   (2012. gada 30. aprīlis),
   ar ko groza Eiropas Parlamenta un Padomes Regulu (ES) Nr. 1236/2010 par kontroles un noteikumu izpildes shēmu, kura piemērojama apgabalā, uz ko attiecas Konvencija par turpmāko daudzpusējo sadarbību Ziemeļaustrumu Atlantijas zvejniecībā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 15. decembra Regulu (ES) Nr. 1236/2010 par kontroles un noteikumu izpildes shēmu, kura piemērojama apgabalā, uz ko attiecas Konvencija par turpmāko daudzpusējo sadarbību Ziemeļaustrumu Atlantijas zvejniecībā, un ar kuru atceļ Padomes Regulu (EK) Nr. 2791/1999 (1), un jo īpaši tās 51. panta d) punktu,
   tā kā:
   
               (1)
            
            
               Ar Regulu (ES) Nr. 1236/2010 Savienības tiesību aktos iekļauj tādas kontroles un noteikumu izpildes shēmas (“shēma”) noteikumus, kas izveidota ar ieteikumu, kuru pieņēmusi Ziemeļaustrumu Atlantijas zvejniecības komisija (NEAFC) tās gadskārtējā sanāksmē 2006. gada 15. novembrī, un kas turpmāk grozīta ar vairākiem ieteikumiem gadskārtējās sanāksmēs 2007., 2008. un 2009. gada novembrī.
            
         
               (2)
            
            
               
                  NEAFC gadskārtējā sanāksmē 2011. gada novembrī pieņēma Ieteikumu 9:2012, ar ko groza shēmas 14. pantu par ziņojumu un paziņojumu iesniegšanu NEAFC sekretāram.
            
         
               (3)
            
            
               Saskaņā ar 12. un 15. pantu Konvencijā par turpmāko daudzpusējo sadarbību Ziemeļaustrumu Atlantijas zvejniecībā, kas apstiprināta ar Padomes Lēmumu 81/608/EEK (2), minētais ieteikums stājās spēkā 2012. gada 3. februārī,
            
         IR PIEŅĒMUSI ŠO REGULU.
   1. pants
   Regulas (ES) Nr. 1236/2010 12. pantā pēc 1. punkta iekļauj šādu 1.a punktu:
   
      “1.a   Ziņojumus, kas minēti 9. pantā, var atcelt ar anulēšanas ziņojumu.
      Ja ziņojums ir jālabo, to atceļ ar anulēšanas ziņojumu. Jaunu, labotu ziņojumu nosūta pēc anulēšanas ziņojuma 9. pantā noteiktajos termiņos.
      Ja karoga dalībvalsts zvejas uzraudzības centrs pieņem ziņojuma anulēšanu, tas par to paziņo NEAFC sekretāram.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 30. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 348, 31.12.2010., 17. lpp.
   
      (2)  OV L 227, 12.8.1981., 21. lpp.